**Az iskola nyitvatartási rendje**

* 1. Az intézmény szorgalmi időben hétfőtől szerdáig reggel 6 órától 20 óráig, csütörtök-péntek 6 órától 18 óráig tart nyitva.
  2. Rendezvények esetén a nyitva tartásra, valamint a szokásos nyitvatartási rendtől való eltérésre előzetes egyeztetés után az igazgató ad engedélyt.
  3. Az intézmény nyitva tartásától, 7 órától – a középiskolában – a portás engedi be a tanulókat.
  4. A folyosókon és az udvaron 7.40-től a tanítás kezdetéig, valamint az óraközi szünetekben oktatói ügyelet működik.
  5. A tanítás 8 órakor kezdődik. A tanítási és a gyakorlati óra időtartama 45 perc. Rendkívül indokolt esetben az igazgató rövidített órákat és szüneteket rendelhet el. A tanítási órák a becsengetés után nem zavarhatók, kivételt indokolt esetben a vezetőség tagjai tehetnek. A tanítási órák elejét és végét csengőszó jelzi.
  6. Az oktatás - nevelés a tantárgyfelosztással összhangban lévő hetes órarend alapján történik a kijelölt tantermekben. A tanítási órák látogatására engedély nélkül csak az oktatóitestület tagjai – előzetes bejelentés alapján – jogosultak. Minden egyéb esetben a vezetőség adhat engedélyt.
  7. A tanítási órák, foglalkozások és óraközi szünetek rendje a következő:

1. óra 07.10 – 07.55 8. óra 14.20 – 15.05
2. óra 08.00 – 08.45 9. óra 15.10 – 15.55
3. óra 08.55 – 09.40 10. óra 16.00 – 16.45
4. óra 09.55 – 10.40 11. óra 16.50 – 17.35
5. óra 10.50 – 11.35 12. óra 17.40 – 18.25
6. óra 11.45 – 12.30 13. óra 18.30 – 19.15
7. óra 12.40 – 13.25 14. óra 19.20 – 20.05
8. óra 13.30 – 14.15
   1. A 7-14. órák az oktató és a tanulók írásbeli egyeztetése alapján mindig azonos időpontban kezdődnek. Tömbösített órák esetén szünet nélkül tarthatók. A tanórák 45 perc időtartamúak.
   2. Az óraközi szünetek időtartama semmilyen indokkal nem rövidíthető. Az óraközi szünetek rendjét oktatók felügyelik. A szüneteket a tanulók a folyosókon és az udvaron töltik el.
   3. A hivatalos ügyek intézésének rendje: a tanulók - a rendkívüli eseteket kivéve – minden kérésükkel az osztályfőnökükhöz fordulhatnak. Az osztályfőnöki hatáskört meghaladó kérdésekben az igazgató dönt az osztályfőnök véleményét meghallgatva. Az osztály több tanulóját érintő ügyben egyszerre kell intézkedni úgy, hogy az osztályfőnök vagy egy megbízott összegyűjti a felmerült adminisztrációs igényeket, és egyszerre leadják az iskola épületében található titkárságon. Az egyéni ügyek intézése tanítási idő után történhet.
   4. Az intézmény a tanítási szünetekben ügyeleti rend szerint tart nyitva. Az ügyeleti időn kívül a tanulóval kapcsolatos ügyek intézésére nincs lehetőség.